
CĂTRE 
BIROUL  PERMANENT
AL
CAMEREI  DEPUTAŢILOR



Vă înaintăm alăturat, raportul comun asupra proiectului de Lege privind aprobarea Ordonanţei de urgenţă a Guvernului nr.69/2021 pentru suspendarea aplicării prevederilor Legii nr.5/2021 privind Statutul personalului profesionist operativ de intervenţie din cadrul serviciilor civile care asigură asistenţă publică medicală de urgenţă şi prim ajutor calificat, prin adresa 
nr. PLx 355/2021 din 20 septembrie 2021.
În raport cu obiectul şi conţinutul său, proiectul de lege face parte din categoria legilor ordinare.


                 PREŞEDINTE,                                          PREȘEDINTE,

       	    DR. NELU TĂTARU			             ADRIAN SOLOMON

RAPORT COMUN
asupra proiectului de Lege privind aprobarea Ordonanţei de urgenţă a Guvernului nr.69/2021 pentru suspendarea aplicării prevederilor Legii nr.5/2021 privind Statutul personalului profesionist operativ de intervenţie din cadrul serviciilor civile care asigură asistenţă publică medicală de urgenţă şi prim ajutor calificat

În conformitate cu prevederile art. 95 și 117 alin.(3) din Regulamentul Camerei Deputaţilor, republicat, cu modificările și completările ulterioare, Comisia pentru sănătate și familie și Comisia pentru muncă și protecție socială au fost sesizate, prin adresa nr. PLx 355/2021 din 20 septembrie 2021, spre dezbatere pe fond, în procedură de urgență, cu proiectul de Lege privind aprobarea Ordonanţei de urgenţă a Guvernului nr.69/2021 pentru suspendarea aplicării prevederilor Legii nr.5/2021 privind Statutul personalului profesionist operativ de intervenţie din cadrul serviciilor civile care asigură asistenţă publică medicală de urgenţă şi prim ajutor calificat.

Conform prevederilor art.75 din Constituţia României, republicată şi ale art.92 alin.(9) din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională. 

Senatul, în calitate de primă Cameră sesizată, a adoptat proiectul de lege în ședința din 14 septembrie 2021.

La întocmirea prezentului raport comun, s-au luat în considerare:
1. avizul negativ al Consiliului Legislativ (nr. 495/29.06.2021)
1. avizul favorabil al Consiliului Economic și Social (nr. 4973/29.06.2021)
1. avizul favorabil al Comisiei pentru drepturile omului, culte şi problemele minorităţilor naţionale (nr. 4c-6/686/28.09.2021)
1. avizul favorabil al Comisiei juridice, de disciplină și imunități (nr. 4c-13/700/09.1109.2021)
1. avizul favorabil al Comisiei pentru apărare, ordine publică și siguranță națională (nr. 4c-15/305/12.10.2021).

Proiectul de lege supus dezbaterii are ca obiect de reglementare aprobarea Ordonanţei de urgenţă a Guvernului nr.69/2021, prin care se instituie  suspendarea aplicării prevederilor Legii nr.5/2021 până la data de 31 decembrie 2022, inclusiv.

În conformitate cu prevederile art. 62 și 64 din Regulamentul Camerei Deputaților, republicat, cu modificările și completările ulterioare, membrii Comisiei pentru sănătate și familie și cei ai Comisiei pentru muncă și protecție socială au examinat proiectul de lege în şedinţe separate. 
Membrii Comisiei pentru muncă şi protecţie socială au dezbătut proiectul de lege şi documentele conexe în şedinţa din 12 septembrie 2022 şi au hotărât, cu unanimitate de voturi, adoptarea proiectului de lege în forma prezentată de Senat.
Membrii Comisiei pentru sănătate și familie au dezbătut proiectul de Lege în şedinţa din data de 19 septembrie 2022 și au hotărât, cu unanimitate de voturi, aprobarea proiectului de lege în forma prezentată de Senat. 

La lucrările comisiilor, deputații au fost prezenţi conform listelor de prezență.

La dezbateri a participat, în conformitate cu prevederile art.56 din Regulamentul Camerei Deputaţilor, republicat, cu modificările şi completările ulterioare: domnul Raed Arafat - secretar de stat, Ministerul Afacerilor Interne.

Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

În urma examinării proiectului de lege și a opiniilor exprimate, comisiile au hotărât să propună plenului Camerei Deputaţilor un raport comun, de adoptare a proiectului de lege, în forma prezentată de Senat.
		

	PREŞEDINTE,        
    Dr. Nelu TĂTARU                             
   


             
                  SECRETAR,                                                                   
	                    PREȘEDINTE,
       Adrian SOLOMON




SECRETAR, 


                Liviu – Ioan BALINT      		 Dan-Constantin ȘLINCU
          






     Șef birou,										       Șef birou,
 Cristina Bologan      									   Lidia Vlădescu
	                                                                                                                                                                          
Consilier parlamentar, 								        Consultant parlamentar,
 Maria – Rozalia Bucur									     Tudor Apetri

